text: има гарантирано лихвено плащане, може да не е бенефициерът, агентът по плащанията предприема разумни мерки за установяване на самоличността на бенефициера съгласно член 3, параграф 1. Ако агентът по плащанията не може да идентифицира бенефициера, той разглежда въпросното лице като бенефициер.Член 3Самоличност и местожителство на бенефициерите1. Агентът по плащанията установява самоличността на бенефициера във формата на собствено и фамилно име и адрес съгласно разпоредбите за борба с прането на пари, които се прилагат в Княжество Андора.2. Агентът по плащанията установява местожителството на бенефициера въз основа на правила, които могат се различават според момента на възникване на отношенията между агента по плащанията и бенефициера. При посочените по-долу условия за местожителство се смята страната, където бенефициерът има постоянен адрес:а) при договорни отношения, установени преди 1 януари.2004 г., агентът по плащанията установява местожителството на бенефициера съгласно разпоредбите за борба с прането на пари, които се прилагат в Княжество Андора;б) при договорни отношения установени, или транзакции, извършени в отсъствието на договорни отношения, на или след 1 януари 2004 г., агентът по плащанията установява местожителството на бенефициера въз основа на адреса, посочен в официалния документ за самоличност или при необходимост - въз основа на документално доказателство, представено от бенефициера и по следния ред: за лицата, които представят официален документ за самоличност, издаден от държава-членка на Европейската общност, и заявявате че са местни лица на страна извън Европейската общност, местожителството се установява чрез удостоверение за местожителство или разрешително за местожителство, издадено от компетентните органи на третата страна, в която лицето твърди, че има местожителство. Ако такова удостоверение не бъде представено, приема се, че държавата-членка, която е издала официалния документ за самоличност, е страната по местожителство.Член 4Определение на "агент по плащанията"За целите на настоящото споразумение "агент по плащанията" означава всеки стопански субект, установен в Княжество Андора, който плаща лихви или гарантират лихвени плащания в непосредствена полза на бенефициера, независимо от това дали операторът е длъжникът на вземането по дълга, или това е операторът, натоварен от длъжника или бенефициера с лихвеното плащане или гарантирането на лихвеното плащане.Член 5Определение на "компетентен орган"1. За целите на настоящото споразумение "компетентен орган" означава органите изброени в приложение 1.2. За трети страни компетентните органи са онези органи, които са определени за целите на двустранни или многостранни данъчни конвенции или, ако няма такива, други органи, които имат правомощия да издават удостоверения за местожителство за данъчни цели.Член 6Определение на "лихвени плащания"1. За целите на настоящото споразумение "лихвени плащания" означава:а) лихви, платени или кредитирани по сметка, свързани с вземане по дълг от всякакъв род, обезпечени с ипотека или не и независимо дали носят право на участие в печалбите на длъжника, и по-специално доходи от държавни ценни книжа и доходи от облигации или дългови разписки, включително премии и печалби по такива ценни книжа, облигации или дългови разписки; неустойки за закъснели плащания не се считат за лихвени плащания;б) лихви, натрупани или капитализирани при продажбата, изплащането или откупуването на вземания по дълг съгласно буква а);в) доходи, получени от лихвени плащания, пряко или чрез правен субект съгласно член 4, параграф 2 от Директивата, разпределяни от:i) предприятия за колективно инвестиране, установени


text: в държава-членка на Европейската общност или Княжество Андора;ii) правни субекти, които упражняват правната възможност съгласно член 4, параграф 3 от Директивата;iii) предприятия за колективно инвестиране, установени извън територията по член 17;г) изкупуването на акции или дялове в следните предприятия и правни субекти, ако те инвестират пряко или непряко чрез други предприятия за колективно инвестиране, или правни субекти, посочени по-долу, повече от 40 % от активите си в посочените в буква а) вземания по дългове:i) предприятия за колективно инвестиране, установени в държава-членка на Европейската общност или Княжество Андора;ii) правни субекти, установени в държава-членка, които упражняват правната възможност съгласно член 4, параграф 3 от Директивата; иiii) предприятия за колективно инвестиране, установени извън територията по член 17.Княжество Андора, обаче има право да включи част от доходите по буква г) в определението на понятието "лихвени плащания" само доколкото тези доходи съответстват на печалбите, които пряко или косвено произтичат от лихвените плащания по смисъла на букви а) и б).2. Що се отнася до параграф 1, букви в) и г), когато агентът по плащанията няма информация, отнасяща се до тази част от дохода, която произтича от лихвени плащания, общата сума на дохода се счита за лихвено плащане.3. Що се отнася до параграф 1, буква г), когато агент по плащанията не разполага с информация относно процента на активите, инвестирани във вземания по дългове или в акции или дялове, определени в посочения параграф, процентът се определя на 40 %. Когато той не може да определи сумата на дохода, реализиран от бенефициера, се счита, че той съответства на приходите от продажбата, изплащането или изкупуването на акции или дялове.4. Що се отнася до параграф 1, букви б) и г), Княжество Андора има право да изисква от агентите по плащанията на неговата територия да определят годишна лихва за период от време, който не надхвърля една година, и да смятат представената в годишно изражение лихва за лихвено плащане дори когато няма продажба, изплащането или изкупуването през този период.5. Доходи, свързани с предприятия или правни субекти, които са инвестирали до 15 % от активите си във вземания по дълг по смисъла на параграф 1, буква а) не се считат за лихвени плащания съгласно параграф 1, букви в) и г).6. Процентът, посочен в параграф 1, буква г) и параграф 3 е 25 %, считано от 1 януари 2011 г.7. Процентите, посочени в параграф 1, буква г) и параграф 5, се определят чрез позоваване на инвестиционната политика, формулирана в правилата за финансиране или в документите за учредяване на въпросните предприятия или правни субекти и, ако това не стане, чрез позоваване на действителния състав на активите на въпросните предприятия или правни субекти.Член 7Данък при източника1. Когато бенефициерът на лихвата е с местожителство в държава-членка на Европейската общност, Княжество Андора начислява данък при източника в размер на 15 % за първите три години от прилагането на настоящото споразумение, 20 % през следващите три години и 35 % след това.2. Агентът по плащанията начислява данък при източника както следва:а) при лихвено плащане по смисъла на член 6, параграф 1, буква а): върху размера на платената или кредитирана лихва;б)

type: contracts

jurisdiction: EU


text: при лихвено плащане по смисъла на член 6, параграф 1, букви б) или г): върху размера на лихвата или дохода, посочени в тези разпоредби или чрез налог с равностоен ефект, който се поема от бенефициера върху пълния размер на полученото от продажбата, изплащането или откупуването;в) при лихвено плащане по смисъла на член 6, параграф 1, буква в): върху размера на посочения в тази разпоредба доход;г) когато Княжество Андора упражнява възможността си по член 6, параграф 4: върху размера на представената в годишно изражение лихва.3. За целите на параграф 2, букви а), и б) данъкът при източника се начислява пропорционално за периода, през който бенефициерът е притежавал вземането по дълга. Когато агентът по плащанията не може да определи периода на притежаване на базата на информацията, която има, той приема, че бенефициерът е притежавал вземането по дълга за целия срок на неговото съществуване, освен ако бенефициерът не представи доказателства за датата на придобиване.4. Данъци и данъци при източника, различни от предвидените в настоящото споразумение, върху същото лихвено плащане, се приспадат от размера на данъка, изчислен върху същите лихвени плащания в съответствие с параграфи 1 до 3.5. При спазване на член 10 удържането на данъка при източника от агент по плащанията с местожителство в Княжество Андора не изключва възможността държавата-членка на Европейската общност, където е местожителството за данъчни цели на бенефициера, да облага с данък дохода съгласно националното си законодателство.Когато данъчно задълженото лице декларира доход от лихви, платени от агент по плащанията, установен в Княжество Андора пред данъчните власти на държавата-членка на Европейската общност, където е местожителството му, доходът се облага при същите ставки, които са приложими към лихвите, получени в съответната държава-членка.Член 8Разпределяне на приходите1. Княжество Андора задържа 25 % от приходите от данъка при източника, удържан съгласно член 7, и превежда 75 % на държавата-членка на Европейската общност по местожителството на бенефициера.2. Тези преводи се извършват за всяка година чрез единична вноска за всяка държава-членка най-късно в срок шест месеца след края на данъчната година, за която е удържан данъкът.Княжество Андора предприема необходимите мерки да осигури правилното функциониране на системата за разпределяне на приходите.Член 9Доброволно разкриване на информация1. Княжество Андора разработва процедура, която дава възможност на бенефициера да избегне данъка при източника по член 7, като бенефициерът предостави на агента по плащанията удостоверение, издадено на негово име от компетентните органи на държавата-членка на постоянното му местопребиваване съгласно параграф 2 от този член.2. По молба на бенефициера компетентният орган на държавата-членка на постоянното му местопребиваване издава удостоверение със следното съдържание:а) собствено и фамилно име, адрес и данъчен номер или при липса на тези данни - дата и място на раждане на бенефициера;б) име и адрес на агента по плащанията;в) номер на сметката на бенефициера или ако няма такава - посочване на обезпечението.Удостоверението се издава за срок от не повече от три години. То се издава на всеки бенефициер, който подаде молба за издаването му в срок от два месеца от датата на подаване на молбата.Член 10Избягване на двойното данъчно облагане1. Държавата-членка на Европейската общност, където е местожителството за данъчни цели на бенефициера,


text: гарантира избягването на двойното данъчно облагане, което може да възникне в резултат на удържането на данъка при източника по член 7 съгласно разпоредбите на параграфи 2 и 3.2. Ако лихвата, получена от бенефициера, е била обложена с данък, удържан при източника по член 7 в Княжество Андора, държавата-членка на Европейската общност, където е местожителството за данъчни цели на бенефициера, му предоставя според националните закони данъчен кредит в размер на начисления данък при източника. Когато тази сума надхвърля размера на дължимия данък по националното законодателство върху пълния размер на лихвата, върху която се дължи данък при източника, държавата-членка на Европейската общност, където е местожителството за данъчни цели на бенефициера, възстановява горницата над удържания от бенефициера данък.3. Ако в допълнение към данъка при източника по член 7 получените от бенефициера лихвени плащания са обложени с друг вид данък при източника и държавата-членка на Европейската общност, където е местожителството за данъчни цели, предоставя или би предоставила данъчен кредит равен на сумата на удържания данък в съответствие с националното си законодателство или конвенции за избягване на двойното данъчно облагане, този данък при източника се кредитира преди прилагането на процедурата по параграф 2.4. Държавата-членка на Европейската общност, където е местожителството за данъчни цели на бенефициера, може да замени механизма за данъчен кредит по параграфи 2 и 3 с възстановяване на данъка при източника по член 7.Член 11Прехвърлими дългови ценни книжа1. От датата на прилагане на настоящото споразумение и доколкото Княжество Андора налага данъка при източника по член 7 и най-малко една държава-членка на Европейската общност прилага подобен данък при източника, но най-късно до 31 декември 2010 г. вътрешните и международните облигации и други прехвърлими дългови ценни книжа, които първо са били емитирани преди 1 март 2001 г., или оригиналните проспекти за емитиране за които са били приети преди тази дата от компетентните органи по смисъла на Директива 80/390/ЕИО на Съвета или от отговорните органи в Княжество Андора, или от отговорните органи на трети страни, не се признават за вземания по дългове по смисъла на член 6, параграф 1, буква а) при условие, че не са пускани следващи емисии от такива прехвърлими дългови ценни книжа на или след 1 март 2002 г.2. Доколкото най-малко една държава-членка на Европейската общност също прилага подобни мерки, разпоредбите на този член продължават да се прилагат и след 31 декември 2010 г. по отношение на прехвърлими дългови ценни книжа:- които съдържат клаузи "брутен резултат" и "предварително изплащане"; и- когато агентът по плащанията по член 4 е установен в Княжество Андора; и- когато този агент по плащанията плаща лихви или гарантира плащането на лихви за непосредствена полза на бенефициер с местожителство в друга държава-членка на Европейската общност.При условие и когато всички държави-членки преустановят прилагането на подобни разпоредби, разпоредбите на настоящия член продължават да се прилагат единствено по отношение на тези прехвърлими дългови ценни книжа:- които съдържат клаузи "брутен резултат" и "предварително изплащане", и- при които агентът по плащанията на емитента е установен в Княжество Андора, и- когато този агент по плащанията плаща лихви или гарантира плащането на лихви за непосредствена полза на


text: бенефициер с местожителство в друга държава-членка на Европейската общност.Ако на или след 1 март 2002 г. е пусната следваща емисия от гореспоменатите прехвърлими дългови ценни книжа, емитирани от правителството или сроден правен субект, действащ като обществен орган, или чиято роля е призната от международен договор, цялата емисия от такива ценни книжа, състояща се от първоначалната и всяка следваща емисии, се приема за вземане по дълг по смисъла на член 6, параграф 1, буква а).Ако на или след 1 март 2002 г. е пусната следваща емисия от гореспоменатите прехвърлими дългови ценни книжа, емитирана от друг емитент извън посочените в предходното изречение, тази следваща емисия се смята за вземане по дълг по смисъла на член 6, параграф 1, буква а).3. Разпоредбите в този член не пречат на държавите-членки на Европейската общност и на Княжество Андора да облагат с данък доходите от прехвърлими дългови ценни книжа по параграф 1 съгласно тяхното национално законодателство.Член 12Обмен на информация при поискване1. Компетентните органи на Княжество Андора и държавите-членки на Европейската общност обменят информация за доходи, попадащи в приложното поле на настоящото споразумение относно деяния, които съгласно законите на запитаната държава съставляват данъчна измама или подобни относно доходи. "Подобни" включва единствено престъпления със същата тежест като данъчна измама съгласно законодателството на запитваната държава.Докато въведе състава данъчна измама в националното си законодателство, Княжество Андора се ангажира, когато към него е отправено запитване, да счита за данъчна измама по смисъла на първата алинея деяния, които в резултат на въвеждане в заблуждение увреждат финансовите интереси на данъчните власти на държавата, която отправя молбата, и представляват по законите на Княжество Андора престъплението измама.В отговор на надлежно обосновано запитване запитваната държава предоставя, съгласно процесуалните си закони, информация относно въпросите, които запитващата държава разследва или може да разследва на наказателноправно или друго основание.2. При определяне дали информацията може да бъде предоставена в отговор на запитване, запитваната държава прилага разпоредбите за давност, които се прилагат съгласно законите на запитващата държава вместо тези на запитваната държава.3. Запитваната държава предоставя информация, когато запитващата държава има достатъчно основание да се съмнява, че определени действия биха съставлявали данъчна измама или подобни. Когато запитваната държавата е Княжество Андора, допустимостта на запитването трябва да се определи в срок от два месеца от съдебните власти на Княжество Андора във връзка с посочените в този член условия.4. Основанията на запитващата държава да се съмнява, че може да е налице данъчна измама или подобни могат да се базират на:а) заверени или незаверени документи, включително счетоводни книги или счетоводни документи или документи във връзка с банкови сметки;б) декларации на данъчно задълженото лице;в) данни, получени от информатор или трето лице, които са потвърдени от независим източник или по друг начин изглеждат достоверни;г) косвени доказателства.5. Всяка разменена по този ред информация се разглежда като поверителна и може да се разгласява само пред лица или компетентни органи на другата договаряща се страна, които отговарят за данъчното облагане на лихвените плащания по член 1 по отношение на данъка при източника и приходите от него по членове 7 и 8 или по отношение на договореностите за доброволно разкриване на


text: информация по член 9. Тези лица или органи могат да разкриват получената информация в открити съдебни заседания или в съдебни решения във връзка с това данъчно облагане.Информацията може да се съобщава на други лица или органи единствено с предварителното писмено съгласие на компетентния орган на страната, която предоставя информацията.6. Княжество Андора изразява съгласие да започне двустранни преговори с всяка държава-членка по нейно желание, за да се определят конкретните категории случаи, които попадат в определението "подобни" съгласно прилаганите от тези държава процедури.Член 13Консултации и преразглеждане1. Договарящите се страни се консултират взаимно най-малко веднъж на три години или по искане на една от договарящите се страни за разглеждане и при необходимост по тяхна преценка подобряване на техническото функциониране на настоящото споразумение и оценка на развитието в международен мащаб. Консултациите се провеждат в едномесечен срок от отправяне на искането или възможно най-скоро при неотложни случаи.Въз основата на тази оценка договарящите се страни могат взаимно да се консултират с цел да проверят дали са необходими изменения в настоящото споразумение, като вземат предвид развитието в международен мащаб.2. След като натрупат достатъчно опит при пълното прилагане на член 7, параграф 1 от настоящото споразумение, договарящите се страни взаимно се консултират с цел да проверят дали са необходими изменения в настоящото споразумение, като имат предвид развитието в международен мащаб.3. За целите на горепосочените консултации по параграфи 1 и 2 договарящите се страни взаимно се информират за възможно развитие, което би повлияло върху правилното функциониране на настоящото споразумение. Това се отнася също така и до всички релевантни споразумения между договарящите се страни и трета държава.4. При възникнал спор между компетентен орган на Княжество Андора и един или повече компетентни органи на държавите-членки на Европейската общност по смисъла на член 5 относно тълкуването или прилагането на настоящото споразумение, страните полагат усилия за разрешаването му чрез взаимно споразумение. Те незабавно уведомяват Европейската комисия и компетентните органи на останалите държави-членки на Европейската общност за резултатите от техните консултации. По въпроси относно тълкуването, Европейската комисия може да вземе участие в консултациите по искане на всеки от компетентните органи.Член 14Прилагане1. Прилагането на настоящото споразумение зависи от приемането и изпълнението от страна на зависимите и асоциирани територии на държавите-членки, посочени в доклада на Съвета (икономически и финансови въпроси), до Европейския съвет в Санта Мария да Фейра на 19 и 20 юни 2000 г., както и съответно от Съединените американски щати, Монако, Лихтенщайн, Швейцария, и Сан Марино, на мерки, еднакви или с равностоен ефект на тези, които се съдържат в директивата или в настоящото споразумение, които предвиждат същите дати за привеждане в изпълнение.2. Договарящите се страни решават по взаимно съгласие най-малко шест месеца преди посочената в параграф 6 дата дали условията по параграф 1 ще са изпълнени по отношение на датите за влизане в сила на съответните мерки в държавите-членки на Европейската общност, третите страни и зависимите или асоциирани територии. Ако договарящите се страни не вземат решение, че условията ще са изпълнени, те по взаимно съгласие приемат нова дата за целите на параграф 6.3. Независимо от институционалните договорености, Княжество Андора привежда в изпълнение настоящото споразумение


text: от датата по параграф 6 и нотифицира Европейската общност за тази мярка.4. Изпълнението на настоящото споразумение или на части от него може временно да бъде спряно от която и да е договаряща се страна с незабавно действие чрез нотификация до другата договаряща се страни, когато Директивата или съответна част от нея престане да се прилага временно или постоянно в съответствие със законодателството на Европейската общност или когато една от държавите-членки временно прекрати прилагането на своето въвеждащо законодателство.5. Всяка договаряща се страна може също така да спре изпълнението на настоящото споразумение чрез нотификация до другата страна, ако една от петте трети държави, изброени по-горе (Съединените американски щати, Монако, Лихтенщайн, Швейцария или Сан Марино) или една от зависимите или асоциираните територии на държавите-членки на Европейската общност по параграф 1 впоследствие прекрати прилагането на мерките, които са съответно еднакви или с равностоен на предвидените в Директивата ефект. Изпълнението се спира не по-рано от два месеца след нотификацията. Изпълнението на настоящото споразумение се възобновява възможно най-скоро след възстановяване на мерките.6. Договарящите се страни приемат законите, подзаконовите нормативни актове и административните разпоредби, необходими за изпълнението на настоящото споразумение, най-късно до 1 юли 2005 г.Член 15Подписване, влизане в сила и прекратяване1. Настоящото споразумение подлежи на ратификация или одобряване, съгласно процедурата във всяка от договарящите се страни. Договарящите се страни се нотифицират взаимно за приключването на тези процедури. Настоящото споразумение влиза на първия ден от втория месец след последната нотификация.2. Всяка от договарящите се страни може да прекрати настоящото споразумение чрез нотификация до другата. В този случай споразумението прекратява своето действие дванадесет месеца след нотификацията.Член 16Претенции и окончателни сметки1. Прекратяването или пълното или частично временно спиране на настоящото споразумение не засяга претенциите на физически лица.2. В такъв случай Княжество Андора съставя окончателната сметка преди края на срока на прилагане на настоящото споразумение и извършва окончателни плащания на всяка държава-членка на Европейската общност.Член 17Териториално приложно полеНастоящото споразумение се прилага, от една страна, на териториите, за които се прилага Договорът за създаването на Европейската общност и при условията предвидени в него, от друга страна, на територията на Княжество Андора.Член 18Приложения1. Двете приложения са неразделна част от настоящото споразумение.2. Списъкът на компетентните органи в приложение 1 може да се изменя чрез обикновена нотификация до другата договаряща се страна от Княжество Андора по отношение на органа в буква а) от горепосоченото приложение, и от Европейската общност по отношение на останалите органи.Списъкът на свързаните субекти в приложение 2 може да се изменя по взаимно съгласие.Член 19Езици1. Настоящото споразумение е съставено в два екземпляра на следните езици: каталонски, чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, полски, португалски, словашки, словенски, испански и шведски, като всички текстове са автентични.2. Текстът на малтийски език се удостоверява от договарящите се страни въз основа на размяна на писма. Той също има еднаква сила с останалите езици, посочени в параграф 1.В ДОКАЗАТЕЛСТВО ЗА КОЕТО, долуподписаните упълномощени представители полагат собственоръчно подпис под настоящото споразумение.Hecho en Bruselas, el quince de noviembre del dos mil cuatro.V Bruselu dne.patnáctého listopadu dva tisíce čtyři.Udfærdiget i Bruxelles den femtende


text: november to tusind og fire.Geschehen zu Brüssel am fünfzehnten November zweitausendundvier.Kahe tuhande neljanda aasta novembrikuu viieteistkümnendal päeval Brüsselis.Έγινε στις Βρυξέλλες, στις δέκα πέντε Νοεμβρίου δύο χιλιάδες τέσσερα.Done at Brussels on the fifteenth day of November in the year two thousand and four.Fait à Bruxelles, le quinze novembre deux mille quatre.Fatto a Bruxelles, addì quindici novembre duemilaquattro.Briselē, divi tūkstoši ceturtā gada piecpadsmitajā novembrī.Pasirašyta du tūkstančiai ketvirtų metų lapkričio penkioliktą dieną Briuselyje.Kelt Brüsszelben, a kétezer-negyedik év november havának tizenötödik napján.Magħmul fi Brussel fil-ħmistax il-jum ta' Novembru tas-sena elfejn u erbgħa.Gedaan te Brussel, de vijftiende november tweeduizendvier.Sporządzono w Brukseli w dniu piętnastego października roku dwutysięcznego czwartego.Feito em Bruxelas, em quinze de Novembro de dois mil e quatro.V Bruseli pätnásteho novembra dvetisícštyri.V Bruslju, petnajstega novembra leta dva tisoč štiri.Tehty Brysselissä viidentenätoista päivänä marraskuuta vuonna kaksituhattaneljä.Som skedde i Bryssel den femtonde november tjugohundrafyra.Fet a Brussel les el dia quinze de novembre de l'any dos mil quatre.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaZa Európske spoločenstvoza Evropsko skupnostEuroopan yhteisön puolestaPå Europeiska gemenskapens vägnarPer la Comunitat Europea+++++ TIFF +++++Pel Principat d'Andorra+++++ TIFF +++++--------------------------------------------------20041115ПРИЛОЖЕНИЕ IСПИСЪК НА КОМПЕТЕНТНИТЕ ОРГАНИ НА ДОГОВАРЯЩИТЕ СЕ СТРАНИКомпетентните органи за целите на настоящото споразумение са следните:a) в Княжество Андора: El Ministre eucarregat de les Finances (министърът на финансите) или упълномощен негов представител; за прилагането на член 3 обаче компетентният орган е el Ministre eucarregat de l'Interior (министърът на вътрешните работи) или упълномощен негов представител;б) в Кралство Белгия: De Minister van Financiën/Le Ministre des Finances (министърът на финансите) или упълномощен негов представител;в) в Чешката република: Ministr financí (министърът на финансите) или упълномощен негов представител;г) в Кралство Дания: Skatteministeren (министърът на финансите) или упълномощен негов представител;д) във Федерална република Германия: Der Bundesminister der Finanzen (федералният министър на финансите) или упълномощен негов представител;е) в Република Естония: Rahandusminister (министърът на икономиката) или упълномощен негов представител;ж) в Република Гърция: Ο Υπουργός Οικονομίας και Οικονομικών (министърът на икономиката) или упълномощен негов представител;з) в Кралство Испания: El Ministro de Economía y Hacienda (министърът на икономиката) или упълномощен негов представител;и) във Френската република: Le Ministre chargé du budget (министърът на финансите) или упълномощен негов представител;й) в Ирландия: the Commissioners of Revenue (комисарите по приходите) или упълномощени техни представители;к) в Италианската република: Il Capo del Dipartimento per le Politiche Fiscali (ръководителят на служба "Бюджетна политика") или упълномощен негов представител;л) в Република Кипър: Υπουργός Οικονομικών (министърът на икономиката) или упълномощен негов представител;м) в Република Латвия: Finanšu ministrs (министърът на финансите) или упълномощен негов представител;н) в Република Литва: Finansų ministras (министърът на финансите) или упълномощен негов представител;о) във Великото херцогство Люксембург: Le Ministre des Finances (министърът на финансите) или упълномощен негов представител; за целите на член 12 обаче компетентният орган е Главният прокурор на Люксембург;п) в Република Унгария: A pénzügyminiszter (министърът на финансите) или упълномощен негов представител;р) в Република Малта: Il-Ministru responsabbli għall-Finanzi (министърът на финансите) или упълномощен негов представител;с) в


text: Кралство Нидерландия: De Minister van Financiën (министърът на финансите) или упълномощен негов представител;т) в Република Австрия: Der Bundesminister für Finanzen (федералният министър на финансите) или упълномощен негов представител;у) в Република Полша: Minister Finansów (министърът на финансите) или упълномощен негов представител;ф) в Португалската република: O Ministro das Finanças (министърът на финансите) или упълномощен негов представител;х) в Република Словения: Minister za financií (министърът на финансите) или упълномощен негов представител;ц) в Словашката република: Minister financií (министърът на финансите) или упълномощен негов представител;ч) в Република Финландия: Valtiovarainministeriö/Finansministeriet (министърът на финансите) или упълномощен негов представител;ш) в Кралство Швеция: Chefen för Finansdepartementet (началникът на финансовата служба) или упълномощен негов представител;щ) в Обединеното кралство Великобритания и Северна Ирландия и в европейските територии, за чиито външни отношения отговаря Обединеното кралство: the Commissioners of Inland Revenue (комисарите по вътрешните приходи) или упълномощени техни представители и компетентният орган на Гибралтар, които Обединеното кралство определя в съответствие с договореностите за компетентния орган в Гибралтар с ЕС и инструментите на ЕО и съответните договори според уведомлението до държавите-членки и институциите на Европейския съюз от 19 април 2000 г., копие от което се нотифицира на Княжество Андора от Генералния секретар на Съвета на Европейския съюз и което се прилага към настоящото споразумение.--------------------------------------------------20041115ПРИЛОЖЕНИЕ IIСПИСЪК НА СВЪРЗАНИТЕ СУБЕКТИЗа целите на член 11 от настоящото споразумение следните субекти се смятат за "свързан субект, който действа като държавен орган или чиято роля е призната по международен договор":СУБЕКТИ НА ТЕРИТОРИЯТА НА ЕВРОПЕЙСКИЯ СЪЮЗ:Белгия- Région flamande (Vlaams Gewest)- Région wallonne- Région bruxelloise (Brussels Gewest)- Communauté française- Communauté flamande (Vlaamse Gemeenschap)- Communauté germanophone (Deutschsprachige Gemeinschaft)Испания- Xunta de Galicia (Правителство на автономна общност Галисия)- Junta de Andalucía (Правителство на автономна общност Андалусия)- Junta de Extremadura (Правителство на автономна общност Естрамадура)- Junta de Castilla-La Mancha (Правителство на автономна общност Кастилия-Ла Манча)- Junta de Castilla-León (Правителство на автономна общност Кастилия-Леон)- Gobierno Foral de Navarra (Правителство на автономна общност Навара)- Govern de les Illes Balears (Правителство на автономна общност Балеарски острови)- Generalitat de Catalunya (Правителство на автономна общност Каталуния)- Generalitat de Valencia (Правителство на автономна общност Валенсия)- Diputación General de Aragón (Правителство на автономна общност Арагон)- Gobierno de las Islas Canarias (Правителство на автономна общност Канарски острови)- Gobierno de Murcia (Правителство на автономна общност Мурсия)- Gobierno de Madrid (Правителство на автономна общност Мадрид)- Gobierno de la Comunidad Autónoma del País Vasco/Euzkadi (Правителство на автономната общност на Страната на баските)- Diputación Foral de Guipúzcoa (Съвет на провинция Гуипузоа)- Diputación Foral de Vizcaya/Bizkaia (Съвет на провинция Биская)- Diputación Foral de Alava (Съвет на провинция Алава)- Ayuntamiento de Madrid (Община Мандир)- Ayuntamiento de Barcelona (Община Барселона)- Cabildo Insular de Gran Canaria (Съвет на Големия канарски остров)- Cabildo Insular de Tenerife (Съвет на остров Тенерифе)- Instituto de Crédito Oficial (Държавен кредитен институт)- Instituto Catalán de Finanzas (Каталонски финансов институт)- Instituto Valenciano de Finanzas (Финансов институт на Валенсия)Гърция- Οργαυισμός Τηλεπικοιυωυιώυ Ελλάδος (Гръцка телекомуникационна организация)- Οργαυισμός Σιδηροδρόμωυ Ελλάδος (Гръцки железници)- Δημόσια Επιχείρηση Ηλεκτρισμού (Обществена електрическа компания)Франция- La Caisse d'amortissement de la dette sociale (CADES)- L'Agence française de développement (AFD)- Réseau Ferré de France (RFF)- Caisse Nationale des Autoroutes (CNA)- Assistance


text: publique Hôpitaux de Paris (APHP)- Charbonnages de France (CDF)- Entreprise minière et chimique (EMC)Италия- Области- Провинции- Общини- Cassa Depositi e Prestiti (Спестовно-кредитна каса)Латвия- (органи на местното самоуправлениеПолша- (общини)- (окръзи)- (воеводства)- (сдружения на общини)- (сдружения на окръзи)- (сдружения на воеводства)- Warszawa (Столична община Варшава)- Agencja Restrukturyzacji i Modernizacji Rolnictwa (Агенция за преструктуриране и модернизация на селското стопанство)- Agencja Nieruchomości Rolnych (Агенция за земеделски имоти)Португалия- Região Autónoma da Madeira (Автономна област Мадейра)- Região Autónoma dos Açores (Автономна област Азорски острови)- ОбщиниСловакия- (общини)- Železnice Slovenskej republiky (Словашки железници)- Štátny fond cestného hospodárstva (Държавен фонд "Пътища")- (Словашки електроцентрали)- Vodohospodárska výstavba (Строителна компания за водно стопанство)МЕЖДУНАРОДНИ СУБЕКТИ:- Европейска банка за възстановяване и развитие- Европейска инвестиционна банка- Азиатска банка за развитие- Африканска банка за развитие- Световна банка/МБВР/МВФ- Международна финансова корпорация- Междуамериканска банка за развитие- Социален фонд за развитие на Съвета на Европа- Евратом- Европейска общност- Андска корпорация за развитие- Еврофима- Европейска общност за въглища и стомана- Северна инвестиционна банка- Карибска банка за развитиеРазпоредбите на член 11 не засягат международните задължения, които договарящите се страни може да се поели по отношение на горепосочените международни субекти.СУБЕКТИ В ТРЕТИ СТРАНИСубекти, които отговарят на следните критерии:1. субектът се смята за държавен орган съгласно националните критерии;2. този субект в обществения сектор е производител, който не работи за пазара и ръководи и финансира група дейности, главно непазарни стоки или услуги в полза на Общността под ефективния контрол на държавната администрация;3. този субект в обществения сектор е голям и редовен емитент на дългови ценни книжа;4. съответната държава е в състояние да гарантира, че субектът няма да упражни правото си на предсрочно изкупуване при наличието на клаузи "брутен резултат".--------------------------------------------------


text:
 12.6.2010
 BG
 Официален вестник на Европейския съюз
 L 148/55
 Само оригиналните текстове на ИКЕ на ООН имат правна сила съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута TRANS/WP.29/343, който е на разположение на следния електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 38 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на задни фарове за мъгла за моторни превозни средства и техните ремаркета
 Включващо всички текстове в сила до:
 Допълнение 14 към първоначалната версия на правилото — Дата на влизане в сила: 15 октомври 2008 г.
 Списък на грешките 1 към допълнение 12 — Дата на влизане в сила: 10 март 2009 г.
 СЪДЪРЖАНИЕ
 ПРАВИЛО
 0.
 Обхват
 1.
 Определения
 2.
 Заявление за одобрение
 3.
 Маркировки
 4.
 Одобрение
 5.
 Общи изисквания
 6.
 Интензитет на излъчваната светлина
 7.
 Процедура на изпитване
 8.
 Изпитване за топлоустойчивост
 9.
 Цвят на излъчваната светлина
 10.
 Съответствие на производството
 11.
 Санкции при несъответствие на производството
 12.
 Окончателно прекратяване на производството
 13.
 Наименования и адреси на техническите служби, отговарящи за провеждането на изпитвания за одобрение, както и на административните отдели
 ПРИЛОЖЕНИЯ
 Приложение 1 —
 Съобщение относно одобрението, разширението, отказа, отмяната на одобрение или окончателното прекратяване на производството на тип задни фарове за мъгла за моторни превозни средства и техните ремаркета съгласно Правило No 38
 Приложение 2 —
 Оформление на маркировките за одобрение
 Приложение 3 —
 Фотометрични измервания
 Приложение 4 —
 Минимални изисквания за процедурите на контрол за съответствие на производството
 Приложение 5 —
 Минимални изисквания за вземане на образци от инспектор
 0. ОБХВАТ
 Настоящото правило се прилага за задни фарове за мъгла за превозни средства от категориите L3, L4, L5, L7, M, N, O и T (1).
 1. ОПРЕДЕЛЕНИЯ
 За целите на настоящото правило:
 1.1.
 „Заден фар за мъгла“ означава фар, използван за да направи превозното средство по-добре видимо откъм неговата задна страна чрез излъчване на червена светлина с по-голям интензитет от този на задните (страничните) габаритни светлини.
 1.2.
 Определенията, дадени в Правило No 48 и неговите серии от изменения, които са в сила към момента на подаване на заявление за типово одобрение, се прилагат към настоящото правило.
 1.3.
 „Задни фарове за мъгла от различен тип“ означава фарове, които се различават по такива основни белези като:
 а)
 търговско наименование или марка;
 б)
 характеристиките на оптичната система (нива на интензитет, ъгли на разпространение на светлината, категория нажежаема лампа, модул на светлинния източник и др.).
 в)
 орган за управление на регулируемия интензитет, ако има такъв.
 Промяната на цвета на нажежаемата лампа или цвета на даден филтър не представлява изменение на типа.
 1.4.
 Връзката, която се прави в настоящото правило с еталонна(и) нажежаема(и) лампа(и) и с Правило No 37, се отнася до Правило No 37 и неговите серии от изменения, които са в сила към момента на заявлението за типово одобрение.
 2. ЗАЯВЛЕНИЕ ЗА ОДОБРЕНИЕ
 2.1. Заявлението за одобрение се подава от притежателя на търговското наименование или марка или от негов надлежно


text:
упълномощен представител. В него се уточнява дали устройството осигурява постоянен или регулируем интензитет на светлината.
 По избор на заявителя в него се уточнява дали устройството може да бъде монтирано на превозно средство с различен наклон на базовата си ос спрямо базовите равнини на превозното средство и спрямо земната повърхност или може да се завърта около базовата си ос; тези различни условия на монтиране се указват във формуляра за съобщение.
 2.2. За всеки тип заден фар за мъгла заявлението за одобрение се придружава от:
 2.2.1.
 достатъчно подробни чертежи (в три екземпляра), които дават възможност за определяне на типа заден фар за мъгла и показват геометричното положение(я), в което задният фар за мъгла може да бъде монтиран на превозното средство;оста на наблюдение трябва да бъде взета за базова ос при изпитванията (хоризонтален ъгъл H = 0°, вертикален ъгъл V = 0°), и точката, която трябва да бъде взета като базов център при споменатите изпитвания;
 2.2.2.
 кратко техническо описание, в което, с изключение на фаровете с незаменяеми светлинни източници, по-специално се посочват:
 а)
 предписаната категория или категории нажежаема лампа(и); съответната категория нажежаема лампа трябва да бъде една от категориите, които се съдържат в Правило No 37 и неговите серии от изменения, които са в сила към момента на заявлението за типово одобрение; и/или
 б)
 уникалният идентификационен код на модула на светлинния източник;
 в)
 за заден фар за мъгла от категория F2, кратко описание на органа за регулиране на интензитета;
 2.2.3.
 два образеца; ако задният фар за мъгла е такъв, че може да бъде монтиран само от едната страна на превозното средство, двата представени образеца могат да бъдат еднакви и да бъдат предназначени за монтиране само от лявата или само от дясната страна на превозното средство. Заявлението за заден фар за мъгла от категория F2 се придружава от органа за регулиране на интензитета или от генератор, който произвежда същия сигнал(и).
 3. МАРКИРОВКИ
 Образците на тип заден фар за мъгла, предоставени за одобрение, трябва:
 3.1.
 да носят търговското наименование или марка на заявителя; това обозначение трябва да бъде ясно, четливо и незаличимо;
 3.2.
 с изключение на фаровете с незаменяеми светлинни източници, те трябва да носят ясна, четлива и незаличима маркировка, указваща:
 —
 предписаната категория или категории нажежаема лампа; и/или
 —
 уникалния идентификационен код на модула на светлинния източник;
 3.3.
 на всеки фар трябва да е предвидено място с достатъчни размери за маркировката за одобрение и за допълнителния символ, предписан в точка 4.3 по-долу; това място се указва на чертежите, посочени в точка 2.2.1 по-горе.
 3.4.
 в случай на фарове с електронна пусково-регулираща апаратура или орган за регулиране на интензитета, и/или незаменяеми светлинни източници или модул(и) на светлинния източник — маркировка за границите на номиналното напрежение и номиналната мощност;
 3.5.
 в случай на фарове с модул(и) на светлинния източник, модулът(модулите) на светлинния източник трябва да носи(носят):
 3.5.1.
 търговското наименование или марка на заявителя; това обозначение трябва да е ясно, четливо и незаличимо;
 3.5.2.
 уникалния идентификационен код на модула; тази маркировка трябва да бъдат ясна, четлива и незаличима. Този уникален идентификационен код се състои от началните букви


text:
„MD“ за „MODULE“ (модул), следвани от маркировката за одобрение без окръжността, предписана в точка 4.3.1.1 по-долу, и в случай на използване на няколко различаващи се модула на светлинния източник, следвани от допълнителни символи или букви; този уникален идентификационен код се отбелязва на чертежите, споменати в точка 2.2.1 по-горе.
 Не е задължително маркировката за одобрение да бъде еднаква с маркировката на светлинното устройство, за който е предназначен модулът, но двете маркировки трябва да бъдат от един и същ заявител;
 3.5.3.
 маркировка за границите на номиналното напрежение и номиналната мощност.
 3.6.
 Електронна пусково-регулиращата апаратура или органът за регулиране на интензитета, които са част от фара, но не са включени в корпуса на фара, трябва да носят името на производителя и неговия идентификационен номер.
 4. ОДОБРЕНИЕ
 4.1. Ако двата предоставени образеца на тип заден фар за мъгла отговарят на изискванията на настоящото правило, се издава одобрение.
 4.2. На всеки одобрен тип се присвоява номер на одобрението. Една и съща страна по договора не може да присвоява същия номер на друг тип заден фар за мъгла, попадащ в обхвата от настоящото правило. Първите две цифри на номера на одобрението трябва да указват най-новата серия от изменения, включени в правилото към момента на издаване на одобрението. Страните по Спогодбата, прилагащи настоящото правило, биват уведомявани за одобрение, отказ на одобрение на тип заден фар за мъгла посредством формуляр, който съответства на образеца от приложение 1 към настоящото правило, чрез приложен към него чертеж, предоставен от заявителя във формат, не по-малък от А4 (210 × 297 mm) и по възможност в мащаб 1:1.
 4.3. На всеки заден фар за мъгла, който съответства на одобрен съгласно настоящото правило тип, на мястото, посочено в точка 3.3 по-горе, и в допълнение на маркировките и сведенията, предписани в точки 3.1 и 3.2 трябва да е нанесено:
 4.3.1.
 международна маркировка за одобрение, състояща се от:
 4.3.1.1.
 оградена с окръжност буква „E“, следвана от отличителния номер на държавата, която е издала одобрението (2);
 4.3.1.2.
 номер на одобрението;
 4.3.2.
 допълнителния символ „F“, следван от числото „1“, когато устройството осигурява постоянен интензитет на светлината, или числото „2“, когато устройството осигурява регулируем интензитет на светлината.
 4.3.3.
 Първите две цифри на номера на одобрението, които указват най-новата серия от изменения на настоящото правило, могат да бъдат разположени в близост до допълнителния символ „F“.
 4.4. Маркировката и символите, посочени в точки 4.3.1 и 4.3.2 трябва да са незаличими и лесно четливи, дори и след монтирането на задния фар за мъгла на превозното средство.
 4.5. Самостоятелни фарове
 Когато фарове от различен тип съответстват на изискванията на няколко правила, използват еднаква външна леща, имаща еднакъв или различен цвят, може да се нанесе само една международна маркировка за одобрение, състояща се от оградена с окръжност буква „E“, следвана от отличителния номер на държавата, която е издала одобрението, и номера на одобрението. Тази маркировка за одобрение може да бъде поставено на произволно място на фара, при условие че:
 4.5.1.
 е видима след монтирането им;
 4.5.2.
 Идентификационният символ за всеки фар, съответстващ на всяко правило, съгласно което е било издадено одобрение, заедно със


text:
съответната серия от изменения, включваща най-новите основни технически изменения, направени по правилото към момента на издаване на одобрението, се поставя:
 4.5.3.
 размерът на елементите на отделната маркировка за одобрение не трябва да е по-малък от минималния размер, определен за най-малките отделни маркировки по правилото, съгласно което е издадено одобрението.
 4.5.4.
 Основният корпус на фара трябва да включва пространството, описано в точка 3.3 по-горе, и да носи маркировка за одобрение на фактическата(ите) функция(и).
 4.5.5.
 Образец Д в приложение 2 към настоящото правило дава примери на маркировка за одобрение, съдържаща гореспоменатите допълнителни символи.
 4.6. Когато два или повече фара са част от един и същи модул от групирани, комбинирани или взаимно вградени фарове, одобрение се издава единствено ако всеки от тези фарове удовлетворява изискванията на настоящото правило или на друго правило. Фарове, които не удовлетворяват някое от тези правила, не могат да бъдат част от този модул от групирани, комбинирани или взаимно вградени фарове.
 4.6.1.
 Когато групирани, комбинирани или взаимно вградени фарове съответстват на изискванията на няколко правила, може да се нанесе само една международна маркировка за одобрение, състояща се от оградена с окръжност буква „E“, следвана от отличителния номер на държавата, която е издала одобрението, номер на одобрението и, при необходимост, съответната стрелка. Тази маркировка за одобрение може да се постави на произволно място върху групираните, комбинирани или взаимно вградени фарове, при условие че:
 4.6.1.1.
 е видима след монтирането им;
 4.6.1.2.
 никоя част от групираните, комбинирани или взаимно вградени фарове, излъчващи светлина, не може да бъде отстранена, без да бъде отстранена в същото време маркировката за одобрение.
 4.6.2.
 Идентификационният символ за всеки фар, съответстващ на всяко правило, съгласно което е било издадено одобрение, заедно със съответната серия от изменения, включваща най-новите основни технически изменения, направени по правилото към момента на издаване на одобрението, се поставя:
 4.6.2.1.
 или върху съответната светлоизлъчваща повърхност;
 4.6.2.2.
 или в случай на група — по такъв начин, че всеки фар от групираните, комбинираните или взаимно вградените фарове да може лесно да се идентифицира (виж три възможни примера, показани в приложение 2).
 4.6.3.
 Размерът на елементите на отделната маркировка за одобрение не трябва да е по-малък от минималния размер, определен за най-малките отделни маркировки по правилото, съгласно което е издадено одобрението.
 4.6.4.
 На всеки одобрен тип се присвоява номер на одобрението. Една и съща страна по договора не може да присвоява същия номер на друг тип групирани, комбинирани или взаимно вградени фарове, обхванати от настоящото правило.
 4.7. Приложение 2 дава примери за оформлението на маркировки за одобрение на единичен фар (фигура 1) и на групирани, комбинирани или взаимно вградени фарове (фигура 2) с всички допълнителни символи, посочени по-горе.
 5. ОБЩИ ИЗИСКВАНИЯ
 5.1. Всеки образец трябва да е съобразен с изискванията от точките по-долу.
 5.2. Задните фарове за мъгла трябва да бъдат проектирани и конструирани така че при нормални експлоатационни условия и независимо от вибрациите, на които могат да бъдат подложени, да продължават да работят задоволително и да се запазват характеристиките, предписани в настоящото правило.
 5.3. В случай на модули на светлинен източник, се проверява дали:
 5.3.1.
 Конструкцията на


text:
модула(ите) на светлинния източник трябва да е такава, че:
 а)
 всеки модул на светлинен източник не трябва да може да бъде монтиран в никое друго положение освен в предвиденото и правилно положение, както и трябва да може да бъде демонтиран единствено с използването на инструмент(и);
 б)
 ако в корпуса на устройството са използвани няколко модула на светлинни източници, модулите на светлинните източник, които са с различни характеристики, да не бъдат взаимозаменяеми в един и същ корпус на фар.
 5.3.2.
 Модулът(ите) на светлинен източник трябва да бъде защитен от неумело боравене.
 5.4. В случай на повреда на органа за регулиране на интензитета, регулиращ регулируемия интензитет на светлината на заден фар за мъгла от категория F2, излъчващ по-голяма от максималната стойност за категория F или F1, изискванията за постоянен интензитет на светлината за категория F или F1 трябва да бъдат автоматично изпълнени.
 5.5. В случай на заменяема нажежаема лампа(и):
 5.5.1.
 Може да бъде използвана всяка категория или категории нажежаема лампа(и), одобрена съгласно Правило No 37, при условие че в Правило No 37 и неговите серии от изменения, които са в сила към момента на заявлението за типово одобрение, няма никакви ограничения за използването.
 5.5.2.
 Конструкцията на устройството трябва да бъде такава, че нажежаемата лампа да не може да бъде монтирана в друго положение освен в правилното.
 5.5.3.
 Фасонката на нажежаемата лампа трябва да съответства на характеристиките, дадени в Публикация на IEC 60061. Прилага се таблицата с данни за фасонката, съответстваща на категорията нажежаема лампа.
 6. ИНТЕНЗИТЕТ НА ИЗЛЪЧВАНАТА СВЕТЛИНА
 6.1. Интензитетът на светлината, излъчвана от всеки от образците, трябва да бъде не по-малък от минималните стойности и не по-голям от максималните стойности, посочени по-долу, и следва да бъде измерен по отношение на базовата ос в посочената по-долу посока (изразена в ъглови градуси спрямо базовата ос).
 6.2. Интензитетът на светлината по осите Н и V, в границите 10° вляво и 10° вдясно и между 5° нагоре и 5° надолу не трябва да бъде по-малък от 150 cd.
 6.3. Интензитетът на светлината, излъчена във всички посоки, в които светлината/светлините може/могат да бъде/бъдат видяна/ени, не трябва да бъде по-голям от 300 cd за устройство с постоянен интензитет на светлината (F или F1) и 840 cd за устройство с регулируем интензитет на светлината (F2).
 6.4. В случай на единичен фар, съдържащ повече от един светлинен източник, фарът следва да отговаря на изискванията за минимална стойност на интензитета, когато някой от източниците е повреден, а когато всички светлинни източници са включени, интензитетът на светлината следва да не превишава максималната стойност на интензитета.
 6.5. Органът за регулиране на интензитета не трябва да генерира сигнали, произвеждащи светлина с какъвто и да било интензитет:
 6.5.1.
 извън интервала, посочен в точки 6.2 и 6.3 по-горе; и
 6.5.2.
 надхвърлящ максималните стойности за категория F или F1, посочени в точка 6.3:
 а)
 за системи, които зависят единствено от дневни и нощни условия: при нощни условия;
 б)
 за други системи: при нормални условия (3).
 6.6. Видимата повърхност в посока на базовата ос не трябва да бъде по-голяма от 140 cm2.
 6.7. В приложение 3


text:
са дадени сведения за метода на измерване, който да бъде използван в случай на съмнение.
 7. ПРОЦЕДУРА НА ИЗПИТВАНЕ
 7.1. Всички измервания, фотометрични и колориметрични, трябва да бъдат извършвани:
 7.1.1.
 в случай на фар със заменяем светлинен източник, ако той не е оборудван с електронна пусково-регулираща апаратура или орган за регулиране на интензитета, с използването на безцветна или цветна стандартна нажежаема лампа от категорията, предписана за устройството, като напрежението на захранването трябва да е такова, че да създава светлинния поток, който е указан за същата категория нажежаема лампа;
 7.1.2.
 в случай на фар, оборудван с незаменяеми светлинни източници (нажежаеми лампи и други), се извършват съответно при 6,75 V, 13,5 V или 28,0 V;
 7.1.3.
 в случай на система, използваща електронна пусково-регулираща апаратура или орган за регулиране на интензитета, които са част от фара (4), като на входните клеми на фара се подава напрежението, заявено от производителя, или, ако то не е указано, съответно 6,75 V, 13,5 V или 28,0 V;
 7.1.4.
 в случай на система, използваща електронна пусково-регулираща апаратура или орган за регулиране на интензитета, които не са част от фара, като на входните клеми на фара се подава напрежението, заявено от производителя.
 7.2. Изпитвателната лаборатория трябва да изиска от производителя пусково-регулиращата апаратура или орган за регулиране на интензитета, необходими за захранването на светлинния източник и действащите функции.
 7.3. В случай на заден фар за мъгла от категория F2, който работи с орган за регулиране на интензитета за получаването на регулируем интензитет на светлината, фотометричните измервания трябва да се извършат съгласно описанието на заявителя.
 7.4. Подаваното на фара напрежение следва да бъде отбелязано във формуляра за съобщение от приложение 1 към настоящото правило.
 7.5. За всеки фар, с изключение на оборудваните с нажежаема лампа(и), светлинните интензитети, измерени след една минута и след 30 минути на работа, трябва да съответстват на минималните и максималните изисквания. Разпределението на интензитета след една минута работа може да бъде изчислено от разпределението на интензитета след тридесет минути работа, като за всяка точка на измерване се приложи отношението на измерените стойности за интензитета една точка след една минута и след 30 минути работа.
 7.6. Трябва да се определят границите на видимата повърхност в направлението на базовата ос на светлинно-сигнално устройство.
 8. ИЗПИТВАНЕ ЗА ТОПЛОУСТОЙЧИВОСТ
 8.1. Фарът трябва да бъде подложен на едночасово изпитване при непрекъсната работа след период на загряване от двадесет минути Околната температура трябва да бъде 23 °C ± 5 °C. Използваната лампа трябва да бъде лампа от категорията, предписана за фара, и трябва да бъде захранена при зададената стойност на напрежението с такава стойност на тока, че да се постигне посочената средна мощност при съответното изпитвателно напрежение.
 8.2. Когато е посочена само максималната мощност, изпитването следва да се осъществи при такава стойност на напрежението на захранването, при която се достига 90 % от посочената мощност Посочената стойност на средната или максималната мощност, спомената по-горе, във всички случаи трябва да е получена при такава стойност на напрежението в интервала 6 V, 12 V или 24 V, при което тя достига най-висока стойност
 8.3. В


text:
случай на светлинни източници, които работят с електронна ПРА за получаването на регулируем интензитет на, изпитването трябва да се проведе при условията при минимум 90 процента от по-високия светлинен интензитет.
 8.4. След стабилизирането на фара при околна температура, не трябва да има видими изкривявания, деформации, пукнатини или промяна на цвета
 9. ЦВЯТ НА ИЗЛЪЧВАНАТА СВЕТЛИНА
 Цветът на излъчваната светлина, измерен в границата на областта на разпространение на светлината, определена в точка 3 от приложение 3, който трябва да бъде измерен при условията, описани в точка 7 по-горе, трябва да бъде червен.
 Извън границите на тази област не трябва да се наблюдават резки отклонения на цвета.
 Тези изисквания трябва също да бъдат прилагани в рамките на диапазона на регулируемия интензитет на светлината, осигуряван от задни фарове за мъгла от категория F2.
 За фаровете обаче, оборудвани с незаменяеми светлинни източници (нажежаеми лампи и други), колориметричните характеристики трябва да се проверят при светлинни източници, намиращи се във фара, в съответствие с точка 7.1 от настоящото правило.
 10. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в допълнение 2 към Спогодбата (E/ECE/324-E/ECE/TRANS/505/Rev.2), като се спазват следните изисквания:
 10.1.
 Фаровете, одобрени по настоящото правило, трябва да бъдат произведени така че да съответстват на одобрения тип, като отговарят на изискванията, изложени в точки 6 и 9 по-горе.
 10.2.
 Спазват се минималните изисквания за процедурите за контрол на съответствието на производството, изложени в приложение 4 към настоящото правило.
 10.3.
 Спазват се минималните изисквания за вземане на образци от инспектор, изложени в приложение 5 към настоящото правило.
 10.4.
 Органът, издал типовото одобрение, може по всяко време да проверява прилаганите методи за контрол на съответствието, прилагани във всяко производствено съоръжение. Нормалната честота на тези проверки е веднъж на две години.
 11. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 11.1. Одобрение, издадено за тип заден фар за мъгла, може да бъде отменено, ако не са спазени предходните изисквания или ако задният фар за мъгла с нанесена маркировка, посочена в точки 4.3.1 и 4.3.2, не съответства на одобрения тип.
 11.2. Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, отговарящ на образеца, даден в приложение 1 към настоящото правило.
 12. ОКОНЧАТЕЛНО ПРЕКРАТЕНО ПРОИЗВОДСТВО
 Ако титулярят на одобрението прекрати напълно производството на тип заден фар за мъгла, одобрен съгласно настоящото правило, той уведомява за това органа, издал одобрението, който на свой ред уведомява за това останалите страни по Спогодбата, прилагащи настоящото правило, посредством формуляр за съобщение, отговарящ на образеца в приложение 1 към настоящото правило.
 13. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ПРОВЕЖДАЩИ ИЗПИТВАНИЯТА ЗА ОДОБРЕНИЕ, КАКТО И НА АДМИНИСТРАТИВНИТЕ СЛУЖБИ
 Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитванията, както и на административните отдели, издаващи одобрение, и на които се изпращат формулярите, удостоверяващи одобрение, отказ за издаване или отмяна на одобрение, или одобрение, издадено в други страни.
 (1) Както е определено в приложение 7 към Консолидираната резолюция за


text:
конструкцията на превозни средства (R.E.3), (документ TRANS/WP.29/78/преработка1/изменение 2, последно изменен с изменение 4).
 (2) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешка Република, 9 — Испания, 10 — Сърбия, 11 — Обединено Кралство, 12 — Австрия, 13 — Люксембург, 14 — Швейцария, 15 (не е присвоен), 16 — Норвегия, 17 — Финландия, 18 — Дания, 19 — Румъния, 20 — Полша, 21 – Португалия, 22 — Русия, 23 — Гърция, 24 – Ирландия, 25 — Хърватия, 26 — Словения, 27 — Словакия, 28 — Беларус, 29 — Естония, 30 (не е присвоен), 31 — Босна и Херцеговина, 32 — Латвия, 33 — (не е присвоен), 34 — България, 35 (не е присвоен), 36 — Литва, 37 — Турция, 38 (не е присвоен), 39 — Азербайджан, 40 – бившата югославска Република Македония, 41 — (не е присвоен), 42 — Европейска общност (официалните одобрения се предоставят от държавите-членки, които използват техния съответен ИКЕ символ), 43 — Япония, 44 — (не е присвоен), 45 — Австралия, 46 — Украйна, 47 — Южна Африка, 48 — Нова Зеландия, 49 — Кипър, 50 — Малта, 51 — Република Корея, 52 — Малайзия, 53 — Тайланд, 54 и 55 (не са присвоени) и 56 — Черна гора. Следващи номера ще бъдат присвоявани и на други държави в хронологичния ред, в който те ратифицират или се присъединят към Спогодбата за приемане на единни технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на страните по Спогодбата.
 (3) Добра видимост (метеорологична пряка видимост > 2 000 m съгласно WMO, Ръководство за метеорологичните измервателни уреди и методи на наблюдение, изд. 6, ISBN: 92-63-16008-2, pp 1.9.1/1.9.11, Женева 1996 г.) и чиста леща.
 (4) За целите на настоящото правило „да бъде част от фара“ означава обектът да бъде физически включен в корпуса на фара или да бъде външен, независимо дали е отделен или не, от корпуса на фара, но се доставя от производителя като част от системата на фара.
 ПРИЛОЖЕНИЕ 1
 СЪОБЩЕНИЕ
 (Максимален формат: A4 (210 × 297 mm))
 ПРИЛОЖЕНИЕ 2
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 Фигура 1
 (Маркировка за единични фарове)
 ОБРАЗЕЦ А
 Фигура 2
 (Опростена маркировка за групирани, комбинирани или взаимно вградени фарове)
 (Вертикалните и хоризонталните линии представят схематично формата на светлинно-сигналното устройство. Те не са част от маркировката за одобрение.)
 ОБРАЗЕЦ Б
 ОБРАЗЕЦ В
 ОБРАЗЕЦ Г
 Забележка: Трите примера за маркировки за одобрение, образци Б, В и Г, представляват три възможни варианта за маркировка на светлинно устройство, когато два или повече фара са част от един и същ модул от групирани, комбинирани или взаимновградени фарове. Тази маркировка за одобрение показва, че устройството е одобрено в Нидерландия (E 4) с одобрение No 3333 и включва:
 задна пътепоказателна светлина, осигуряващ регулируем светлинен интензитет (категория 2б),


text:
одобрена в съответствие със серия от изменения 01 на Правило No 6;
 червена задна габаритна светлина, осигуряваща регулируем светлинен интензитет (категория R2), одобрена в съответствие със серия от изменения 01 на Правило No 7;
 заден фар за мъгла, осигуряващ регулируем светлинен интензитет (F2), одобрен в съответствие с Правило No 38 в първоначалната му версия;
 фар за заден ход (AR), одобрен в съответствие с Правило No 23 в първоначалната му версия;
 стоп-светлина, осигуряваща регулируем светлинен интензитет (S2), одобрена в съответствие със серия от изменения 02 на Правило No 7.
 ОБРАЗЕЦ Д
 Маркировка за единични фарове
 Фигура 3
 Модули на светлинен източник
 ПРИЛОЖЕНИЕ 3
 ФОТОМЕТРИЧНИ ИЗМЕРВАНИЯ
 1. По време на фотометричните измервания страничните отражения трябва да бъдат премахнати посредством подходящо затъмняване.
 2. В случай че резултатите от изследванията се поставят под съмнение, измерванията трябва да се извършат отново, като се спазват следните изисквания:
 2.1.
 разстоянието, на което се извършва измерването, трябва да е такова, че законът за обратната пропорционалност на квадрата на разстоянието да бъде приложим:
 2.2.
 измервателната апаратура трябва да е такава, че ъгловата апертура на датчика, наблюдаван от базовия център на светлината, да е между 10′ и 1°;
 2.3.
 смята се, че изискванията към интензитета за определена посока на наблюдение са удовлетворени, когато изискването е спазено в дадена посока, която не се отклонява с повече от 15° от посоката на наблюдение.
 3. В случай, когато устройството може да бъде монтирано в повече от едно положение или в множество положения, фотометричните измервания се повтарят за всяко положение или спрямо най-външното положение от множеството, определено от производителя.
 4. Ако при визуално наблюдение на светлината се установят значителни разлики в интензитета, трябва да се направи проверка, която да докаже, че светлинният интензитет, измерен в ромба, ограничен от крайните точки на осите, за нито една точка не е по-малък от 75 cd (вж. фигурата по-долу).
 5. Фотометрично измерване на фарове, оборудвани с няколко светлинни източника.
 Фотометричните показатели се проверяват:
 5.1.
 За незаменяемите светлинни източници (нажежаеми лампи и други):
 с наличните светлинни източници във фар в съответствие с точка 7.1 от настоящото правило.
 5.2.
 За заменяеми нажежаеми лампи:
 когато са оборудвани с нажежаеми лампи за 6,75 V, 13,5 V или 28,0 V, получените стойности за светлинния интензитет се коригират. Корекционният коефициент е отношението между еталонния светлинен поток и средната стойност на светлинния поток, получена при подаденото напрежение (6,75 V, 13,5 V или 28,0 V). Действителните светлинни потоци на всяка използвана нажежаема лампа не трябва да се отклоняват с повече от ± 5 процента от средната стойност. Като алтернативна възможност една стандартна нажежаема лампа може да се използва последователно във всяко отделно положение, като работи със своя еталонен поток, а отделните измервания за всяко положение се сумират.
 ПРИЛОЖЕНИЕ 4
 Минимални изисквания към процедурите на контрол за съответствие на производството
 1. ОБЩИ ПОЛОЖЕНИЯ
 1.1.
 Изискванията за съответствие се считат за удовлетворени от механична и геометрична гледна точка, ако разликите не надвишават неизбежните производствени отклонения в рамките на изискванията на настоящото правило.
 1.2.
 По отношение на фотометричните показатели, съответствието на масово произвежданите фарове не се оспорва, ако при


text:
изпитването на фотометричните показатели на който и да е произволно избран фар съгласно точка 7 от настоящото правило съответно:
 1.2.1.
 никоя измерена стойност не се отклонява в неблагоприятна посока с повече от 20 процента от стойностите, указани в настоящото правило;
 1.2.2.
 ако в случай на фар, оборудван със заменяем светлинен източник, резултатите от изпитването, описано по-горе, не отговарят на изискванията, изпитванията на фаровете се повтарят, като се използва друга стандартна нажежаема лампа.
 1.3.
 Координатите на цветността трябва да бъдат спазени, когато се изпитват при условията на точка 7 от настоящото правило.
 2. МИНИМАЛНИ ИЗИСКВАНИЯ ЗА ПРОВЕРКА НА СЪОТВЕТСТВИЕТО ОТ ПРОИЗВОДИТЕЛЯ
 За всеки тип фар титулярят на маркировката за одобрение провежда през подходящи интервали най-малко следните изпитвания. Изпитванията се провеждат в съответствие с разпоредбите на настоящото правило.
 Ако някой образец покаже несъответствие по отношение на типа на съответното изпитване, се взимат допълнителни образци и се изпитват. Производителят предприема мерки за осигуряване съответствието на съответното производство.
 2.1. Естество на изпитванията
 Изпитванията за съответствие по настоящото правило обхващат фотометричните и колориметричните характеристики.
 2.2. Методи на изпитванията
 2.2.1.
 Като правило изпитванията се извършват в съответствие с методите, определени в настоящото правило.
 2.2.2.
 При всички изпитвания за съответствие, извършвани от производителя, могат да се използват еквивалентни методи със съгласието на компетентния орган, отговарящ за изпитванията за типово одобрение. Отговорност на производителя е да докаже, че прилаганите методи са еквивалентни на тези, определени в настоящото правило.
 2.2.3.
 Прилагането на точки 2.2.1 и 2.2.2 изисква редовното калибриране на апаратурата за изпитване, както и установяването на съответствието ѝ с измерванията, направени от компетентен орган.
 2.2.4.
 Във всички случаи еталонните методи са посочените в настоящото правило, особено за целите на административната проверка и вземането на образци.
 2.3. Начин на вземане на образци
 Фаровете образци се избират произволно от еднородна партида произведени устройства. Еднородна партида означава съвкупност от фарове от един и същи тип, определена според производствените методи на производителя.
 Като правило оценката обхваща серийното производство от отделни фабрики. Производителят обаче може да групира заедно документите относно един и същ тип от няколко фабрики, при условие че в тях се работи при еднаква система и управление на качеството.
 2.4. Измерени и записани фотометрични характеристики
 Взетият за образец фар се подлага на фотометрични измервания за минималните стойности в точките, изброени в приложение 3, и при изискваните координати на цветността.
 2.5. Критерии за приемливост
 Производителят е отговорен за извършването на статистическо проучване на резултатите от изпитването и за определяне, със съгласието на компетентния орган, на критериите, които обуславят приемливостта на неговата продукция, за да се отговори на изискванията, определени в точка 10.1 настоящото правило с цел проверка на съответствието на изделията.
 Критериите за приемливост трябва да са такива, че при доверителна вероятност от 95 процента, минималната вероятност да се премине проверка на произволно избрано отделно устройство в съответствие с приложение 5 (първо вземане на образци) да бъде 0,95.
 ПРИЛОЖЕНИЕ 5
 МИНИМАЛНИ ИЗИСКВАНИЯ ЗА ВЗЕМАНЕ НА ОБРАЗЦИ ОТ ИНСПЕКТОР
 1. ОБЩИ ПОЛОЖЕНИЯ
 1.1.
 Изискванията за съответствие се считат за удовлетворени от механична и геометрична гледна точка, в съответствие с евентуалните изисквания на настоящото


text:
правило, ако разликите не надвишават неизбежните производствени отклонения.
 1.2.
 По отношение на фотометричните показатели, съответствието на масово произвежданите фарове не се оспорва, ако при изпитването на фотометричните показатели на който и да е произволно избран фар съгласно точка 7 от настоящото правило съответно:
 1.2.1.
 никоя измерена стойност не се отклонява неблагоприятна посока с повече от 20 процента от стойностите, указани в настоящото правило;
 1.2.2.
 ако в случай на фар, оборудван със заменяем светлинен източник, резултатите от изпитването, описано по-горе, не отговарят на изискванията, изпитванията на фаровете се повтарят, като се използва друга стандартна нажежаема лампа.
 1.2.3.
 Фарове с очевидни дефекти се отхвърлят.
 1.3.
 Координатите на цветността трябва да бъдат спазени, когато се изпитват при условията на точка 7 от настоящото правило.
 2. ПЪРВО ВЗЕМАНЕ НА ОБРАЗЦИ
 При първото вземане на образци се избират произволно четири фара. Първият образец от два фара се означава с А, а вторият образец от две фара се означава с В.
 2.1. Случаи, в които съответствието не се оспорва.
 2.1.1.
 След прилагането на процедурата за вземане на образци, показана на фигура 1 от настоящото приложение, съответствието на масово произвежданите фарове не се оспорва, ако стойностите, измерени на дадените фарове, показват следните отклонения в неблагоприятна посока:
 2.1.1.1.
 образец А
 A1:
 един фар
 0 процента
 един фар не повече от
 20 процента
 A2:
 двата фара повече от
 0 процента
 но не повече от
 20 процента
 преминава се към образец В;
 2.1.1.2.
 образец В
 B1:
 двата фара, 0 процента
 0 процента
 2.1.2.
 или ако условията на точка 1.2.2 за образец А са изпълнени.
 2.2. Случаи, в които съответствието се оспорва
 2.2.1.
 След процедурата за вземане на образци, определена във фигура 1 от настоящото приложение, съответствието на масово произведените фарове се оспорва и производителят се приканва да приведе производството си в съответствие с изискванията, ако отклоненията на измерените стойности на фаровете са:
 2.2.1.1.
 образец А
 A3:
 един фар не повече от
 20 процента
 един фар повече от
 20 процента
 но не повече от
 30 процента
 2.2.1.2.
 образец В
 B2:
 в случай на А2
 един фар повече от
 0 процента
 но не повече от
 20 процента
 един фар не повече от
 20 процента
 B3:
 в случай на А2
 един фар
 0 процента
 един фар повече от
 20 процента
 но не повече от
 30 процента
 2.2.2.
 или ако изискванията на точка 1.2.2 за образец А не са изпълнени.
 2.3. Отменяне на одобрение
 Съответствието се оспорва и се прилагат разпоредбите на точка 11, ако след прилагането на процедурата за вземане на образци, описана във фигура 1 от настоящото приложение, отклоненията на измерените стойности на фаровете са:
 2.3.1.
 образец А
 A4:
 един фар не повече от
 20 процента
 един фар повече от
 30 процента
 A5:
 двата фара повече от
 20 процента
 2.3.2.
 образец В
 B4:
 в случай на А2
 един фар повече от
 0 процента
 но не повече от
 20 процента
 един фар повече от
 20 процента
 B5:
 в случай на А2
 двата фара повече от
 20 процента
 B6:
 в случай на А2
 един фар
 0 процента
 един фар повече от
 30 процента
 2.3.3.


text:
или ако не се изпълнят условията на точка 1.2.2 за образци А и В.
 3. ПОВТОРНО ВЗЕМАНЕ НА ОБРАЗЦИ
 Необходимо е в рамките на два месеца след уведомяването в случаите на A3, B2, B3 да се извърши повторно вземане на образци, трето вземане на образец С от две устройства и четвърто вземане на образец D от две устройства, избрани от наличната продукция, произведена след привеждането в съответствие.
 3.1. Случаи, в които съответствието не се оспорва.
 3.1.1.
 След прилагането на процедурата за вземане на образци, показана на фигура 1 от настоящото приложение, съответствието на масово произвежданите фарове не се оспорва, ако стойностите, измерени за дадените фарове, показват следните отклонения в неблагоприятна посока:
 3.1.1.1.
 образец С
 C1:
 един фар
 0 процента
 един фар не повече от
 20 процента
 C2:
 двата фара повече от
 0 процента
 но не повече от
 20 процента
 преминава се към образец D;
 3.1.1.2.
 образец D
 D1:
 в случай на С2
 0 процента
 двата фара,
 3.1.2.
 или когато са изпълнени условията на точка 1.2.2 за образец С.
 3.2. Случаи, в които съответствието се оспорва
 3.2.1.
 След процедурата за вземане на образци, показана на фигура 1 от настоящото приложение, съответствието на масово произведените фарове се оспорва и от производителя се изисква да приведе производството си в съответствие с изискванията (привеждане в съответствие), ако отклоненията на измерените стойности на фаровете са:
 3.2.1.1.
 образец D
 D2:
 в случай на С2
 един фар повече от
 0 процента
 но не повече от
 20 процента
 един фар не повече от
 20 процента
 3.2.1.2.
 или ако не се изпълнят условията на точка 1.2.2 за образец С.
 3.3. Отмяна на одобрение
 Съответствието може да се оспорва и да се приложат разпоредбите на точка 11, ако след прилагането на процедурата за подбор на образците, описана във фигура 1 от настоящото приложение, отклоненията от измерените стойности на фаровете са:
 3.3.1.
 образец С
 C3:
 един фар не повече от
 20 процента
 един фар повече от
 20 процента
 C4:
 двата фара повече от
 20 процента
 3.3.2.
 образец D
 D3:
 в случай на С2
 един фар 0 или повече
 0 процента
 един фар повече от
 20 процента
 3.3.3.
 или ако не се изпълнят условията на точка 1.2.2 за образци С и D.
 Фигура 1


text:
 Важна правна забележка
 |
 22005D0152(01)
 Официален вестник n° L 053 , 23/02/2006 стр. 0053 - 0054
 Решение на Съвместния комитет на ЕИПNo 152/2005от 2 декември 2005 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XIII към Споразумението е изменено с Решение No 122/2005 на Съвместния комитет на ЕИП [1].(2) Директива 2004/36/ЕО на Европейския парламент и на Съвета от 21 април 2004 г. за безопасността на въздухоплавателни средства на трети страни, които използват летища на Общността [2] трябва да бъде включена в Споразумението.(3) Ограничената площ на Лихтенщайн, специфичният ѝ релеф и фактът, че предоставянето на услуги, свързани с въздухоплаването, включително от компаниите на трети страни, е твърде ограничено, са фактори, които е уместно да се отчитат.(4) Общият обем на въздушния трафик на Лихтенщайн, и фактът, че не съществува международна редовно обслужваща въздушна линия към или от Лихтенщайн и инфраструктурата на гражданската авиация на страната се състои само от един хеликоптер, представляват също така фактори, които трябва да се отчитат,РЕШИ:Член 1След точка 66р (Регламент (ЕО) No 2042/2003 на Комисията) от приложение XIII към Споразумението се добавя следната точка:"66с 32004 L 0036: Директива 2004/36/ЕО на Европейския парламент и на Съвета от 21 април 2004 г. за безопасността на въздухоплавателни средства на трети страни, които използват летища на Общността (ОВ L 143, 30.4.2004 г., стр. 76).За целите на настоящото споразумение разпоредбите на директивата се изменят както следва:предвидените в директивата мерки не се прилагат за съществуващата инфраструктура на гражданската авиация на територията на Лихтенщайн."Член 2Текстовете на Директива 2004/36/ЕО на исландски и на норвежки език, които следва да се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 3 декември 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 2 декември 2005 година.За Съвместния комитет на ЕИППредседателH.S.H. Prinz Nikolaus von Liechtenstein[1] ОВ L 339, 22.12.2005 г., стр. 30.[2] ОВ L 143, 30.4.2004 г., стр. 76.[***] Няма посочени конституционни изисквания.--------------------------------------------------


text:
 1.3.2019
 BG
 Официален вестник на Европейския съюз
 L 62/16
 РЕШЕНИЕ No 3/JP/2018
 от 25 януари 2019 година
 на Съвместния комитет, създаден съгласно Споразумението за взаимно признаване между Европейската общност и Япония, относно даването на одобрение за органи за оценяване на съответствието по секторното приложение за крайни далекосъобщителни съоръжения и за честотни генератори [2019/347]
 СЪВМЕСТНИЯТ КОМИТЕТ,
 като взе предвид Споразумението за взаимно признаване между Европейската общност и Япония, и по-специално член 8, параграф 3, буква а) и член 9, параграф 1, буква б) от него,
 като има предвид, че Съвместният комитет взема решение за включване в секторно приложение на един или няколко органа за оценяване на съответствието,
 РЕШИ:
 1.
 За посочения по-долу орган за оценяване на съответствието се дава одобрение по секторното приложение за крайни далекосъобщителни съоръжения и за честотни генератори към Споразумението по отношение на посочените по-долу продукти и процедури за оценяване на съответствието.
 Наименование, съкращение и данни за контакт на органа за оценяване на съответствието:
 Наименование: CETECOM GmbH
 Адрес: Im Teelbruch 116, 45219 Essen, DEUTSCHLAND
 Телефон +49 20549519404
 Факс +49 20549519150
 Електронна поща: francis.lima@cetecom.com
 Интернет адрес: http://www.cetecom.com
 Лице за контакт на определените органи за оценяване на съответствието: Francis Lima
 Обхват на одобрението по отношение на продуктите и процедурите за оценяване на съответствието:
 За Закона за радиовълните:
 Определено радиооборудване, посочено в член 38-2-2, параграф 1, подточки i), ii) и iii) от Закона за радиовълните
 2.
 Настоящото решение, съставено в два еднообразни екземпляра, се подписва от съпредседателите. Решението поражда действие от датата на полагане на последния подпис.
 От името на Япония
 Kyoichiro KAWAKAMI
 Подписано в Токио на 25 януари 2019 г.
 От името на Европейския съюз
 Ignacio IRUARRIZAGA
 Подписано в Брюксел на 16 януари 2019 г.


text:
 14.7.2020
 BG
 Официален вестник на Европейския съюз
 L 225/53
 РЕШЕНИЕ No 1/2020 НА СЪВМЕСТНИЯ КОМИТЕТ, СЪЗДАДЕН СЪС СПОРАЗУМЕНИЕТО ЗА ОТТЕГЛЯНЕТО НА ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ ОТ ЕВРОПЕЙСКИЯ СЪЮЗ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ
 от 12 юни 2020 г.
 за изменение на Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия [2020/1022]
 СЪВМЕСТНИЯТ КОМИТЕТ,
 като взе предвид Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (1) („Споразумението за оттегляне“), и по-специално член 164, параграф 5, буква г) от него,
 като има предвид, че:
 (1)
 С член 164, параграф 5, буква г) от Споразумението за оттегляне Съвместният комитет, създаден съгласно член 164, параграф 1 от него („Съвместният комитет“) се оправомощава да приема решения за изменение на това споразумение, при условие че тези изменения са необходими за отстраняване на грешки, пропуски или други недостатъци, или за справяне със ситуации, които не са били предвидени при подписването на споразумението, и при условие че такива решения не могат да изменят съществени елементи на споразумението. Съгласно член 166, параграф 2 от Споразумението за оттегляне решения, приети от Съвместния комитет, са задължителни за Съюза и Обединеното кралство. Съюзът и Обединеното кралство трябва да изпълняват такива решения, които имат същото правно действие като Споразумението за оттегляне.
 (2)
 В интерес на правната сигурност и за да бъдат отразени всички необходими корекции в резултат на по-късното влизане в сила от предвиденото на Споразумението за оттегляне, членове 135, 137, 143, 144 и 150 от Споразумението следва да бъдат изменени.
 (3)
 В член 145 от Споразумението за оттегляне липсват разпоредби относно безвъзмездните средства по линия на Изследователския фонд за въглища и стомана, които бяха предоставени преди края на преходния период на бенефициери, установени в Обединеното кралство. Поради това член 145 от Споразумението за оттегляне следва да бъде изменен, за да се поправи този пропуск и да се осигури правна сигурност по отношение на текущите безвъзмездни средства.
 (4)
 Част I от приложение I към Споразумението за оттегляне следва да бъде изменена чрез добавяне на две решения на Административната комисия за координация на системите за социална сигурност, които не са включени в списъка в част I от приложение I към Споразумението за оттегляне,
 ПРИЕ НАСТОЯЩОТО РЕШЕНИЕ:
 Член 1
 Споразумението за оттегляне се изменя, както следва:
 1)
 В член 135, в заглавието думите „бюджетите на Съюза за 2019 г. и 2020 г.“ се заменят с думите „бюджета на Съюза за 2020 г.“, а в параграф 1 думите „2019 г. и“ се заменят с думата „година“ и думата „бюджети“ се заменя с думата „бюджет“;
 2)
 В член 137, в заглавието и в първата алинея на параграф 1 думите „2019 г. и“ се заличават;
 3)
 Член 143, параграф 1 се изменя, както следва:
 а)
 във втора алинея „31 юли 2019 г.“ се заменя с „31 юли 2020 г.“;
 б)
 третата алинея се заменя със следното:
 „В консолидираните отчети на Съюза за 2020 г. плащанията от провизиите, посочени във втора алинея, буква б),


text:
извършени от датата на влизане в сила на настоящото споразумение до 31 декември 2020 г., се оповестяват за същите финансови операции, посочени в настоящия параграф, но за които е взето решение на или след датата на влизане в сила на настоящото споразумение.“;
 4)
 В член 144, параграф 1, втора алинея „31 юли 2019 г.“ се заменя с „31 юли 2020 г.“.
 5)
 В член 145 се добавя следният параграф:
 „По отношение на проектите по линия на Изследователския фонд за въглища и стомана, създаден с Протокол 37 към Договора за Европейския съюз и към Договора за функционирането на Европейския съюз, съгласно споразумения за отпускане на безвъзмездни средства, подписани преди края на преходния период, приложимото право на Съюза продължава да се прилага спрямо и в Обединеното кралство след края на преходния период, до приключването на проектите. Приложимото право на Съюза включва по-специално следните разпоредби, както и измененията на тези разпоредби, независимо от датата на приемане, влизане в сила или прилагане на изменението:
 а)
 решения 2003/76/ЕО, 2003/77/ЕО и 2008/376/ЕО на Съвета;
 б)
 актовете, посочени в член 138, параграф 2, букви а), в), г) и д).“;
 6)
 Член 150 се изменя, както следва:
 а)
 параграф 4 се изменя, както следва:
 (i)
 в четвъртото изречение „15 декември“ се заменя с „15 октомври“, а „2019 г.“ се заменя с „2020 г.“;
 (ii)
 в петото изречение „15 декември 2030 г.“ се заменя с „15 октомври 2031 г.“;
 б)
 параграф 8 се изменя, както следва:
 (i)
 в първата алинея „2019 г.“ се заменя с „2020 г.“;
 (ii)
 в първото изречение на втората алинея „2020 г.“ се заменя с „2021 г.“;
 7)
 В част I от приложение I към Споразумението за оттегляне се добавят следните актове:
 —
 под заглавие „Електронен обмен на информация (серия E)“: Решение No E7 на Административната комисия за координация на системите за социална сигурност относно практическите договорености за сътрудничество и обмен на данни до пълното въвеждане в държавите членки на системата за електронен обмен на данни за социалната сигурност (EESSI);
 —
 под заглавие „Семейни обезщетения (серия F)“: Решение No F3 на Административната комисия за координация на системите за социална сигурност относно тълкуването на член 68 от Регламент (ЕО) No 883/2004 във връзка с метода на изчисляване на диференциращата добавка.
 Член 2
 Настоящото решение влиза в сила в деня, следващ деня на приемането му.
 Съставено в Брюксел на 12 юни 2020 година.
 За Съвместния комитет
 Съпредседатели
 Maroš ŠEFČOVIČ
 Michael GOVE
 (1) OВ L 29, 31.1.2020 г., стр. 7.


text:
 30.7.2015
 BG
 Официален вестник на Европейския съюз
 L 202/92
 РЕШЕНИЕ НА СЪВМЕСТНИЯ КОМИТЕТ НА ЕИП
 No 207/2014
 от 30 септември 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2015/1275]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) No 85/2014 на Комисията от 30 януари 2014 г. за изменение на Регламент за изпълнение (ЕС) No 540/2011 по отношение на удължаване на срока за одобряване на активното вещество медни съединения (1) следва да бъде включен в Споразумението за ЕИП.
 (2)
 Регламент за изпълнение (ЕС) No 108/2014 на Комисията от 5 февруари 2014 г. относно неодобряване на активното вещество калиев тиоцианат в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (2) следва да бъде включен в Споразумението за ЕИП.
 (3)
 Регламент за изпълнение (ЕС) No 116/2014 на Комисията от 6 февруари 2014 г. относно неодобряване на активното вещество калиев тиоцианат в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (3) следва да бъде включен в Споразумението за ЕИП.
 (4)
 Регламент за изпълнение (ЕС) No 140/2014 на Комисията от 13 февруари 2014 г. за одобряване на активното вещество спинеторам, в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) No 540/2011 на Комисията (4) следва да бъде включен в Споразумението за ЕИП.
 (5)
 Регламент за изпълнение (ЕС) No 141/2014 на Комисията от 13 февруари 2014 г. за изменение на Регламент за изпълнение (ЕС) No 540/2011 по отношение на условията за одобрение на активното вещество растителни масла/карамфилово масло (5) следва да бъде включен в Споразумението за ЕИП.
 (6)
 Регламент за изпълнение (ЕС) No 143/2014 на Комисията от 14 февруари 2014 г. за одобряване на активното вещество пиридалил в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията (6) следва да бъде включен в Споразумението за ЕИП.
 (7)
 Регламент за изпълнение (ЕС) No 144/2014 на Комисията от 14 февруари 2014 г. за одобряване на активното вещество валифеналат в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията (7) следва да бъде включен в Споразумението за ЕИП.
 (8)
 Регламент за изпълнение (ЕС) No 145/2014 на Комисията от 14 февруари 2014 г. за одобряване на активното вещество тиенкарбазон, в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към


text:
Регламент за изпълнение (ЕС) No 540/2011 на Комисията (8) следва да бъде включен в Споразумението за ЕИП.
 (9)
 Регламент за изпълнение (ЕС) No 149/2014 на Комисията от 17 февруари 2014 г. за одобряване на активното вещество L-аскорбинова киселина в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 (9) следва да бъде включен в Споразумението за ЕИП.
 (10)
 Регламент за изпълнение (ЕС) No 151/2014 на Комисията от 18 февруари 2014 г. за одобряване на активното вещество S-абсцизова киселина в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията (10) следва да бъде включен в Споразумението за ЕИП.
 (11)
 Регламент за изпълнение (ЕС) No 154/2014 на Комисията от 19 февруари 2014 г. за изменение на Регламент за изпълнение (ЕС) No 540/2011 по отношение на условията за одобрение на активното вещество екстракт от чаено дърво (11) следва да бъде включен в Споразумението за ЕИП.
 (12)
 Регламент за изпълнение (ЕС) No 192/2014 на Комисията от 27 февруари 2014 г. за одобряване на активното вещество 1,4-диметилнафтален в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 (12) следва да бъде включен в Споразумението за ЕИП.
 (13)
 Регламент за изпълнение (ЕС) No 193/2014 на Комисията от 27 февруари 2014 г. за одобряване на активното вещество амисулбром в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 (13) следва да бъде включен в Споразумението за ЕИП.
 (14)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XV от приложение II към Споразумението за ЕИП се изменя, както следва:
 1.
 Следният текст се добавя към точка 13а (Регламент за изпълнение (ЕС) No 540/2011 на Комисията):
 „—
 32014 R 0085: Регламент за изпълнение (ЕС) No 85/2014 на Комисията от 30 януари 2014 г. (ОВ L 28, 31.1.2014 г., стр. 34),
 —
 32014 R 0140: Регламент за изпълнение (ЕС) No 140/2014 на Комисията от 13 февруари 2014 г. (ОВ L 44, 14.2.2014 г., стр. 35),
 —
 32014 R 0141: Регламент за изпълнение (ЕС) No 141/2014 на Комисията от 13 февруари 2014 г. (ОВ L 44, 14.2.2014 г., стр. 40),
 —
 32014 R 0143: Регламент за изпълнение (ЕС) No 143/2014 на Комисията от 14 февруари 2014 г. (ОВ L 45, 15.2.2014 г., стр. 1),
 —
 32014 R 0144: Регламент за изпълнение (ЕС) No 144/2014 на Комисията от 14 февруари 2014 г. (ОВ L 45, 15.2.2014 г., стр. 7),
 —
 32014 R 0145: Регламент за изпълнение (ЕС) No 145/2014 на Комисията от 14


text:
февруари 2014 г. (ОВ L 45, 15.2.2014 г., стр. 12),
 —
 32014 R 0149: Регламент за изпълнение (ЕС) No 149/2014 на Комисията от 17 февруари 2014 г. (ОВ L 46, 18.2.2014 г., стр. 3),
 —
 32014 R 0151: Регламент за изпълнение (ЕС) No 151/2014 на Комисията от 18 февруари 2014 г. (ОВ L 48, 19.2.2014 г., стр. 1),
 —
 32014 R 0154: Регламент за изпълнение (ЕС) No 154/2014 на Комисията от 19 февруари 2014 г. (ОВ L 50, 20.2.2014 г., стр. 7),
 —
 32014 R 0192: Регламент за изпълнение (ЕС) No 192/2014 на Комисията от 27 февруари 2014 г. (ОВ L 59, 28.2.2014 г., стр. 20).
 —
 32014 R 0193: Регламент за изпълнение (ЕС) No 193/2014 на Комисията от 27 февруари 2014 г. (ОВ L 59, 28.2.2014 г., стр. 25)“.
 2.
 След точка 13щщщл (Регламент за изпълнение (ЕС) No 1165/2013 на Комисията) се вмъкват следните точки:
 „13щщщм.
 32014 R 0108: Регламент за изпълнение (ЕС) No 108/2014 на Комисията от 5 февруари 2014 г. относно неодобряване на активното вещество калиев тиоцианат в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (ОВ L 36, 6.2.2014 г., стр. 9).
 13щщщн.
 32014 R 0116: Регламент за изпълнение (ЕС) No 116/2014 на Комисията от 6 февруари 2014 г. относно неодобряване на активното вещество калиев йодид в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (ОВ L 38, 7.2.2014 г., стр. 26).
 13щщщо.
 32014 R 0140: Регламент за изпълнение (ЕС) No 140/2014 на Комисията от 13 февруари 2014 г. за одобряване на активното вещество спинеторам, в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) No 540/2011 на Комисията (ОВ L 44, 14.2.2014 г., стр. 35).
 13щщщп.
 32014 R 0143: Регламент за изпълнение (ЕС) No 143/2014 на Комисията от 14 февруари 2014 г. за одобряване на активното вещество пиридалил в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията (ОВ L 45, 15.2.2014 г., стр. 1).
 13щщщр.
 32014 R 0144: Регламент за изпълнение (ЕС) No 144/2014 на Комисията от 14 февруари 2014 г. за одобряване на активното вещество валифеналат в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията (ОВ L 45, 15.2.2014 г., стр. 7).
 13щщщс.
 32014 R 0145: Регламент за изпълнение (ЕС) No 145/2014 на Комисията от 14 февруари 2014 г. за одобряване на активното вещество тиенкарбазон, в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението


text:
към Регламент за изпълнение (ЕС) No 540/2011 на Комисията (ОВ L 45, 15.2.2014 г., стр. 12).
 13щщт.
 32014 R 0149: Регламент за изпълнение (ЕС) No 149/2014 на Комисията от 17 февруари 2014 г. за одобряване на активното вещество L-аскорбинова киселина в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 (ОВ L 46, 18.2.2014 г., стр. 3).
 13щщщу.
 32014 R 0151: Регламент за изпълнение (ЕС) No 151/2014 на Комисията от 18 февруари 2014 г. за одобряване на активното вещество S-абсцизова киселина в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията (ОВ L 48, 19.2.2014 г., стр. 1).
 13щщф.
 32014 R 0192: Регламент за изпълнение (ЕС) No 192/2014 на Комисията от 27 февруари 2014 г. за одобряване на активното вещество 1,4-диметилнафтален в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 (ОВ L 59, 28.2.2014 г., стр. 20).
 13щщщх.
 32014 R 0193: Регламент за изпълнение (ЕС) No 193/2014 на Комисията от 27 февруари 2014 г. за одобряване на активното вещество амисулбром в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 (ОВ L 59, 28.2.2014 г., стр. 25)“.
 Член 2
 Текстовете на регламенти за изпълнение (ЕС) No 85/2014, (ЕС) No 108/2014, (ЕС) No 116/2014, (ЕС) No 140/2014, (ЕС) No 141/2014, (ЕС) No 143/2014, (ЕС) No 144/2014, (ЕС) No 145/2014, (ЕС) No 149/2014, (ЕС) No 151/2014, (ЕС) No 154/2014, (ЕС) No 192/2014 и (ЕС) No 193/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 октомври 2014 г., при условие че са внесени всички нотификации, предвидени в член 103, параграф 1 от Споразумението за ЕИП (14), или на датата, на която влиза в сила Решение на Съвместния комитет на ЕИП No 203/2014 от 30 септември 2014 г. (15), ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 септември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 28, 31.1.2014 г., стр. 34.
 (2) ОВ L 36, 6.2.2014 г., стр. 9.
 (3) ОВ L 38, 7.2.2014 г., стр. 26.
 (4) ОВ L 44, 14.2.2014 г., стр. 35.
 (5) ОВ L 44, 14.2.2014 г., стр. 40.
 (6) ОВ L 45, 15.2.2014 г., стр. 1.
 (7) ОВ L 45, 15.2.2014 г., стр. 7.
 (8) ОВ L 45, 15.2.2014 г.,